### Beslutning

Sten Thygesen med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Sagen blev behandlet sammen med sag 5.

### Resumé

På baggrund af indberetninger fra magistratsafdelingerne er der udarbejdet et forventet regnskab. Det forventede regnskab viser samlede merudgifter på 507 mio. kr. Merudgifterne vedrører primært forbrug af opsparing på de decentraliserede områder – herunder på socialområdet, forskydninger på anlægsområdet og forskydninger vedrørende finansielle tilskud.

I forhold til forudsætningerne i budget 2020-2023 vurderes det ikke, at det forventede regnskab medfører væsentlige ændringer. Denne konklusion forudsætter dog, at de aktuelle forudsætninger vedrørende renter og efterreguleringer på overførselsområdet kan fastholdes.

I det forventede regnskab skønner afdelingerne, at serviceudgifterne vil udgøre 13.741 mio. kr. imod et budget på 13.499 mio. kr. Det svarer til merudgifter på 241 mio. kr.  Denne forventning vil alt andet lige svare til et betydeligt forbrug af opsparing på de decentraliserede områder og en mindre overskridelse af [adresse] andel af serviceudgiftsrammen.

Borgmesterens Afdelings prognose for serviceudgifterne viser dog, at man kan forvente et forbrug der er ca. 200 mio. kr. lavere end skønnet af magistratsafdelingerne.

På anlægsområdet forventer afdelingerne nettomerudgift i 2019 på 122 mio. kr. Opgøres de samlede udgifterne brutto, kan de opgøres til 1.220 mio. kr. Da [adresse] har et bruttoanlægsbudget (bruttoanlægsramme)  på 1.284 mio. kr., viser det forventede regnskab alt andet lige mindreudgifter i forhold til anlægsrammen.

Borgmesterens Afdelings prognoser på anlægsom­rådet peger i samme retning svarende til en forventning om, at anlægsbudgettet kan overholdes for 2019.

### Indstilling

At 1) Resultatet af det udarbejdede forventede regnskab for 2019 tages til efterretning jf. bilag 1.

At 2) Ansøgte tillægsbevillinger og anlægsbevillinger jf. afsnit 7.2 og bilag 2 godkendes.

### Sagens forløb

18-11-2019 Magistraten

Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Borgmesterens Afdelings indstilling af 14. november 2019.

Yannick Nilsson tog forbehold.

 27-11-2019 Aarhus Byråd

Sten Thygesen med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Sagen blev behandlet sammen med sag 5.